# Sodom

### от Уикипедия, свободната енциклопедия

Тази статия се нуждае от подобрение.

Необходимо е: препратки. Ако желаете да помогнете на Уикипедия, просто щракнете на редактиране и нанесете нужните корекции.
Концерт на Содом, 2006

Sodom или Содом e немска транш метъл група, основана през 1982г.

### [редактиране] История

- 1982 - Триото Sodom е основано в Гелзенкирхен, Германия, от Thomas "Angelripper" Such (бас и вокали), Christian "Witchhunter" Dudeck (ударни) и Frank "Aggressor" Testegen (китара). Основните влияния в скорострелната им тежка музика, която по-късно добива световна слава под името траш метъл, могат да се търсят в творенията на групи като Motörhead и Venom.

- 1983 - Записано е демото “Witching Metal“.
- 1984 - Вторият демо запис, озаглавен “Victims of Death“, предизвиква сензация сред местните метъл поклонници. Появата му е последвана от концерти във Франкфурт заедно с Venom и Destruction, а успешното им протичане води до подписване на договор със звукозаписната компания Steamhammer Records/SPV. Непосредствено преди влизането в студио "Aggressor" напуска и е заменен от Josef Pepi ”Grave Violator” Dominic, с когото е записан дебютният мини-албум “In the Sign of Evil“. Веднага след издаването му Sodom претърпяват поредната смяна в състава си - на мястото на Grave Violator идва Michael ”Destructor” Wulf (починал през 1993 г.).
- 1985 - Основната част от годината преминава в турнета, като кулминацията е концерт пред 1000 екзалтирани траш-маниака в Белгия.
- 1986 - Sodom издават “Obsessed by Cruelty“ - първия си дългосвирещ студиен албум. След появата му Grave Violator е заменен от Frank ”Blackfire” Godsdzik.
- 1987 - Излиза EP-то “Expurse of Sodomy“, последвано от албума “Persecution Mania“.
- 1988 - Sodom предприемат европейско турне с американските си траш-колеги Whiplash. Краят му е ознаменуван с раждането на концертното издание “Mortal Way of Live“, съдържащо записи от изяви на триото в Дортмунд и Дюселдорф.
- 1989 - През януари Sodom изживяват най-грандиозния си успех през 80-те, свирейки пред публика от 10 000 фена в полския град Катовице. Половин година по-късно бял свят виждат култовият сингъл “Ausgebombt“ и соченият от мнозина за връх в кариерата на триото шедьовър “Agent Orange“. Албумът, продуциран от Harris Johns (прочул се покрай работата си с Helloween, Voivod, Kreator и др.), дори влиза в немските класации. Уви, въпреки триумфа Frank Blackfire се отцепва и се присъединява към Kreator. Временен заместник е открит в лицето на Uwe Baltrusch от авангардистите Mekong Delta. Следва смазващо турне, по време на което подгряващата група е млад бразилски квартет, наречен Sepultura...
- 1990 - Издаден е “Better Off Dead“, записан с китариста Michael Hoffman (екс-Assassin).
- 1991 - Годината е изпъстрена с десетки концерти. През септември Tom Angelripper, Chris Witchhunter и Michael Hoffman свирят и на стадион ”Академик” в София пред 12 000 души, превръщайки се в първата метъл група от световна величина, стъпила на родна почва. Скоро след това китаристът се запознава с млада бразилска красавица и зарязва музиката в полза на любовта... Мястото му е заето от Andy Brings.
- 1992 - Поредното европейско турне, този път с берлинчаните Depressive Age, е предшествано от излизането на албума “Tapping the Vein“ (с траш-хитове като “Body Parts“ и немскоезичното “Der Wachturm“). В края на годината е обявена раздялата с дългогодишния барабанист Chris Witchhunter поради непрестанните му проблеми с алкохола, а палките са поверени на Guido ”Atomic Steif” Richter (екс-Living Death).
- 1993 - Sodom издават EP-то “Aber bitte mit Sahne“, едноименната песен от което е преработка на немски шлагер, изпълняван от местната знаменитост Udo Juergens.
- 1994 - С албума “Get What You Deserve“ е отбелязана десетата годишнина на групата под ”шапката” на Steamhammer Records. По този повод в град Есен се провежда юбилеен концерт с участието на почти всички музиканти, подвизавали се някога в Sodom. За ”десерт” е издадена и концертната ретроспекция “Marooned“.
- 1995 - Появата на седмия дългосвирещ студиен продукт “Masquerade in Blood“ е опорочена от поредната, седма смяна в състава на немците - Andy Brings (впоследствие затвърдил китарната си слава с Powergod и The Traceelords) е заменен от Dirk ”Strahli” Strahlmeier.
- 1996 - Г-н Angelripper дава начало на соловия си проект Onkel Tom с дебюта “Ein schoener Tag“, изграден предимно от метализирани кавър версии на популярни немски пиянски песни.
- 1997 - Sodom претърпяват поредната, но засега последна смяна в редиците си с привличането на барабаниста Bobby Schottkowski и китариста Bernemann (Bernd Kost), (и двамата бивши членове на групите Crows и Randalica). В този състав е записан “'Til Death Do Us Unite“, включващ траш-перли като “Gisela“,“Fuck the Police“ и преработката на “Hazy Shade of Winter“ на Simon & Garfunkel.
- 1999 - Издаден е студийният албум “Code Red“. Песента "The Vice of Killing" се превръща в своеобразен метален хит на немците и става задължителна част от концертния им репертоар.
- 2001 - Появява се десетата пълнометражна творба на Sodom, “M-16“, която получава прекрасен отзиви от медии и фенове и ознаменува гръмкото завръщане на траш-метъла в лидерските позиции на световната рок-сцена.
- 2003 - третото официално издание, записаният в Азия live-диск “One Night in Bangkok“.
- 2004 - Tom Angelripper, Bobby Schottkowski и Bernemann подготвят поредната си европейска траш-инвазия. На 27 февруари в зала ”Христо Ботев” в София те спазват обещанието си де се върнат и забиват пред екзалтираната родна публика. Уви, посещаемостта на концерта е далеч по-ниска отколкото на легендарния концерт на стадион "Академик". Залата така и не се напълва до краен предел - зрелището наблюдават едва 2000 фена. Въпреки това немците свирят с голяма жар и изпълняват всичките си класики, а на емблематичната "Sodomy and Lust" залата направо изригва. Изминали са 13 години от култовия им първи концерт в София. Много от хората, които са били хлапета тогава и затова не са ги гледали, имат най-сетне удоволствието да им се насладят. Хората, които пък са присъствали на знаменития концерт се просълзяват от спомените за славното минало и благоговеят пред факта, че могат отново да зърнат любимците си, с чиято музика са израсли.
- 2005 - издадено е първото DVD на траш-класиците - "Lords of Depravity Pt. 1" . Изданието включва 2 части. Първото DVD е ретроспективно и обхваща историята на бандата от 1982 до 1995. В него могат да се видят рядки записи с голяма колекционерска стойност - непубликувани досега кадри зад сцената, от репетиции и интервюта с всички бивши и актуални членове на групата. Вторият диск включва концертни записи - общо 30 песни. Както се очаква голяма част от тях са от концерта в София на 27 февруари в зала ”Христо Ботев”.
- 2006 - излиза поредният албум на трашърите, озаглавен "Sodom".

### [редактиране] Дискография

- “Witching Metal“ - demo 1983
- “Victims of Death“ - demo 1984
- “In the Sign of Evil“ - EP 1984
- “Obsessed by Cruelty“ - 1986
- “Expurse of Sodomy“ - EP 1987
- “Persecution Mania“ - 1987
- “Mortal Way of Live“ - live 1988
- “Agent Orange“ - 1989
- “Ausgebombt“ - EP 1989
- “Better Off Dead“ - 1990
- “The Saw Is the Law“ - EP 1991
- “Tapping the Vein“ - 1992
- “Aber bitte mit Sahne“ - 1993
- “Get What You Deserve“ - 1994
- “Marooned“ - live 1994
- “Masquerade in Blood“ - 1995
- “Ten Black Years“ - comp. 1996
- “'Til Death Do Us Unite“ - 1997
- “Code Red“ - 1999
- “M-16“ - 2001
- “One Night in Bangkok“ - live 2003
- "Lords of Depravity Pt. 1 " - DVD 2005
- "Sodom" - 2006

## [редактиране] Въшни препратки

- Sodom's Официален уебсайт

## [редактиране] Източник

- http://avtora.com

Взето от „http://bg.wikipedia.org../../../s/o/d/Sodom.html“.

Категории: Статии за редактиране | Музикални групи | Метъл групи | Немски музикални групи

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- עברית
- Italiano
- Nederlands
- Polski
- Português
- Svenska